stanford-oval/wikipedia huggingface dataset:
אפרים שטיינברג
ביוגרפיה

שטיינברג נולד בשכונת מאה שערים בירושלים. בן ליצחק (ישראל) שטיינברג ורבקה לבית רוזנטל-גלאס. בשנת 1940 הצטרף לתנועת בית"ר ומכיוון שניגן בחצוצרה, הפך מיד למחצצר של בית"ר. בשנת 1945 גויס למחתרת האצ"ל. ב-20 ביולי 1948, נשלח מטעם האצ"ל לאייש עמדה בהר ציון, ונפצע בעיניו מפיצוץ. בשנת 1950 התגייס לצה"ל ושירת בפיקוד מרכז בחיל הקשר.
ב-28 באוגוסט 1956 נשא לאשה את קלרה לבית אליאס. בשנת 1962 הצטרף שטיינברג לארגון הבונים החופשיים בסניף ירושלים ובהמשך הגיע לעמדת סגן נשיא לשכה. נפטר בביתו בירושלים, ב-29 באוגוסט 2013.
ביוגרפיה > תקיעת שופר בכותל המערבי ביום כיפור תש"ו 1946

הימים ימי קום המדינה. השלטון הבריטי אוסר על יהודים לתקוע בשופר בכותל המערבי. באותם ימים, הייתה רחבת הכותל באורך 30 מטר בלבד וברוחב של פחות מעשרה מטר. תנועת בית"ר וארגון האצ"ל חברו להפרת הגזירה ולמרות הסכנה הכרוכה בכך, לתקוע בשופר, כנהוג, במוצאי יום הכיפורים.
אפרים שטיינברג, בגיל 15 בלבד, בעל ותק של 6 שנים ב"צרור יהודה" (בתנועת בית"ר כינו את ה"קן", צרור) ומגויס לחת"ם (חיל תועמלנים) של האצ"ל, נקרא עם שני חבריו: שמואל בג'איו ומוישל'ה קרוואני, אל אהרון המפקד שביקשם להתנדב לתקוע בשופר בכותל במוצאי יום כיפור. לאור הסכמתם המיידית, נשלחו אל "בעל התקיעות" בבית הכנסת "צעירי פרס" שברחוב אגריפס כדי ללמוד את מלאכת התקיעה.
בביתה של המפקדת שרה, פגשו שלושת המתנדבים, שתי נערות שהוטל עליהן להחביא את השופרות תחת בגדיהן ולהעבירן לכותל מבעד למשמרות המתוגברים של הבריטים ועינם הפקוחה של שליחי המופתי והמועצה המוסלמית העליונה.
כיוון שהבריטים הציבו במפתיע עמדת משמר מאוישת בירידה לרובע היהודי, נמנע מהקבוצה להמשיך לעבר הכותל לפיכך, המשיכו את מסעם לעבר הכותל על הגגות. בהגיעם קרוב מאוד לרחבה, גילו שעליהם לקפוץ מראש הגג מטה, גובה ארבעה מטרים. קפצו ונדחקו מיד לתור המתפללים העושים דרכם אל הכותל.
הכניסה לכותל הייתה מלאה בשוטרים בריטים חמושים בתת-מקלע טומיגאן. שתי הנערות העבירו אל שלושת הנערים את השופרות. וביניהם שופר עתיק שעבר מדור לדור במשפחתו של קרוואני והובא לארץ מתימן, על ידי סבו.
בתום תפילת הנעילה בכותל, עת יצאו שלושה כוכבים, תקע שטיינברג ראשון בשופרו, בפינה הדרומית של הרחבה ומיד שמט את השופר, בהתאם להוראות שקיבל. אחריו תקע בג'איו במרכז הרחבה וגם הוא הטיל את השופר. בזמן שרצו לכיוונם השוטרים הבריטיים החמושים כדי לתופסם, תקע קרוואני בדבקות בשופרו מתוך מניין התימנים בצפון הרחבה, עד שנתפס והובל אחר כבוד למטה הבולשת (CIDׂׂ). קרוואני עמד בכל מסכת החקירות בבולשת ובסיומם חזר אל חבריו.
בערב מספרי סיפורים שהתקיים בשנת 2006 בתיאטרון שרובר בירושלים, סיפר ישראלי ששהה באנגליה, כיצד ניגש אליו קשיש אנגלי מכובד במסעדה בה היה, וביקש ממנו להתלוות אליו משום "שיש לו משהו חשוב מאוד לתת לו". באחוזתו שבסקוטלנד גולל את מסכת חייו וסיפר שהיה חיל בריטי בפלשתינה, שנשלח למשימה אזרחית חד פעמית: לתפוס תוקעי שופר בכותל. הוא ביקש להחזיר את השופר שהחרים מידיו של אותו ילד יהודי, לפני 60 שנה, לבעליו החוקיים. כך הגיע אותו שופר עתיק שעבר במשפחתו של קרוואני, חזרה לישראל. כיום השופר מוצג במוזיאון האצ"ל – בית גידי שבמצודת זאב בתל אביב.
ביוגרפיה > רימונים בתוך תפוזים

בשנת התש"ז, טרם עלייתם הצפויה לגרדום של מאיר פיינשטיין ומשה ברזני, העבירו הללו פתק זעיר מוצפן בקליפת בננה ובו ביקשו מחבריהם למחתרת שיעבירו להם שני רימונים האחד, כדי לפוצצו על המשלחת שתקחם לגרדום ובשני, להתאבד.
באותם ימים, אפרים שטיינברג בעל פני הילד, היה אחראי על הובלת עגלת האוכל לעצורים בכלא שבמגרש הרוסים. אפרים העביר את חלקי הרימונים מוסלקים בתוך שני תפוזים לתוך הכלא שם הורכבו על ידי לוחם האצ"ל אליעזר בן עמי ונמסרו לשני עולי הגרדום.
אפרים שטיינברג, 1940
ארגומנט של פונקציה

במתמטיקה, אַרְגּוּמֶנְט של פונקציה הוא הערך שניתן לה כדי לקבל את תוצאת הפונקציה עבורו. הוא נקרא גם משתנה בלתי תלוי.
פונקציה מתמטית יש ארגומנט אחד או יותר בצורה של משתנים בלתי תלויים המוגדרים בכלל ההתאמה, שיכול להכיל גם פרמטרים. המשתנים הבלתי תלויים מוזכרים ברשימת הארגומנטים שהפונקציה מקבלת, בעוד שהפרמטרים לא. לדוגמה, בפונקציה הלוגריתמית  f(x)=\log _{b}(x) הבסיס  b נחשב לפרמטר.
אטימולוגיה

השימוש במונח "ארגומנט" במובן זה התפתח מהאסטרונומיה, אשר באופן היסטורי השתמשה בטבלאות כדי לקבוע את מיקומם המרחבי של כוכבי לכת ממיקומם בשמים (אפמריס). הטבלאות הללו אורגנו לפי זוויות מדודות שנקראו ארגומנטים, שפירושם, "זה שמבהיר משהו אחר".
דוגמאות

פונקציה אונארית היא פונקציה המקבלת ארגומנט בודד כקלט, כמו  f(x)=x^{2}.
לפונקציה הבינארית  f(x,y)=x^{2}+y^{2} יש שני ארגומנטים:  x ו- y, והם מהווים קלט בתור הזוג הסדור  (x,y).
פונקציה רבת משתנים היא פונקציה של שני משתנים או יותר ובעלת תחום המורכב מ-n-יות סדורות של ערכי ארגומנט.
הפונקציה ההיפרגאומטרית היא דוגמה לפונקציה של ארבעה ארגומנטים. מספר הארגומנטים שפונקציה מקבלת נקרא המקומיות של הפונקציה.
בפונקציה מעגלית הארגומנט הוא זווית.
בפונקציה היפרבולית הארגומנט הוא זווית היפרבולית.
הערות שוליים

↑  Bronshtein, I.N.; Semendyayev, K.A.; Musiol, G.; Muehlig, H. (2007). Handbook of Mathematics (5th ed.). Berlin Heidelberg New York: Springer. p. 47. ISBN 978-3-540-72121-5.
↑  Lo Bello, Anthony (2013). Origins of Mathematical Words.
↑  Craig, John (1858). A New Universal Etymological, Technological, and Pronouncing Dictionary of the English Language.
בוריק זאדאר

בוריק פונטמיקה זאדאר (בקרואטית: Košarkaški klub Borik) היא קבוצת כדורסל קרואטית מהעיר זאדאר, המתמודדת בליגה הקרואטית השנייה.
היסטוריה

הקבוצה הוקמה בשנת 1974 בבית ספר לכלכלה בעיר. השתתפה בליגה רשמית אזורית לאחר שנתיים. וכבר בעונה הראשונה העפילה לליגה המחוזית של דלמטיה, בה זכתה בגביע ובאליפות בשנת 1984. קבוצת הנוער של המועדון זכתה פעמיים באליפות יוגוסלביה לנוער (1987, 1988). בתחילת שנות ה-90 הוקם בית ספר לכדורסל במועדון. ובעונת 1994/95 החלה הקבוצה להשתתף בליגה הקרואטית הבכירה.
בעונת 2004/05 הגיעה עד לחצי גמר הגביע הקרואטי.
בעונת 2010/11 הושג הניצחון הגדול בהיסטוריה של הקבוצה הוא מול ציבונה זאגרב 63-86, והקבוצה סיימה במקום החמישי וקיבלה הזמנה מפיב"א אירופה להשתתף במסגרת היורוצ'לנג', אך סירבה מסיבות תקציביות. בסיום עונת 2011/12 נשרה לליגה השנייה לאר שסיימה אחרונה בפלייאוף התחתון.
הכינוי של הקבוצה הוא "פונטמיצ'ארי". מאז עונת 2009/2010, יושב ראש המועדון הוא מירקו יוסיץ'. הקבוצה מארחת בהיכל הספורט יאזין שנבנה בשנת 1967 ומכיל 3,200 מקומות ישיבה. ההיכל שימש עד שנת 2008 גם את היריבה העירונית ק.ק. זאדאר.
שחקנים בולטים בעבר ובהווה

קרואטיה מירו דונדוב
קרואטיה אנטה קראפיץ'
קרואטיה אנטה דוגון
קרואטיה איב איבנוב
סרביה פטאר מאריץ'
אמיגדלה

| --- | --- |

 שיוך:  מוח 
 תיאור ב:  האנטומיה של גריי (מהדורה 20) (835) 
 מזהים
 לטינית (TA98):  corpus amygdaloideum 
 טרמינולוגיה אנטומיקה:  A14.1.09.402 
 TA2 (2019):  5549 
 מזהה נרולוקס:  birnlex_1241 
 מזהה נרוניימס:  237 
 FMA:  61841 
 קוד MeSH:  A08.186.211.180.090 
 מזהה MeSH:  D000679 
 מערכת השפה הרפואית המאוחדת:  C0002708 
 
מיקום האמיגדלה - במבט צד של מוח האדם
האמיגדלה במוח האדם
אמיגדלה (מיוונית: αμυγδαλή - שקד) היא מבנה דמוי שקד, המורכב מכ-13 גרעינים. האמיגדלה נמצאת בעומק האונה הרקתית התיכונה במוח של בעלי חוליות מורכבים, ובהם האדם.
היא מעורבת בתהליכי בקרה רגשיים וביצירה של זיכרונות רגשיים.
מבנה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. צריך השלמה של תתי האזורים.
האזורים המתוארים כגרעיני אמיגדלה מקיפים כמה מבנים עם מאפיינים דומים בבני האדם ובבעלי חיים אחרים. בין הגרעינים הללו ניתן למנות את המתחם הבזולטרלי, הגרעין הקורטיקלי, הגרעין המדיאלי, הגרעין המרכזי, ואשכולות התאים המשולבים.
תפקוד

האמיגדלה מעורבת בוויסות הפעולה של המערכת ההורמונלית ושל מערכת העצבים האוטונומית.
היא מעוררת את התגובה הראשונית לגירוי וקובעת האם כדאי להיחשף אליו או להימנע ממנו.
האמיגדלה מקוטלגת לרוב כאזור רגשי המקושר לתהליכים של פחד.
היא רגישה מאוד להורמוני דחק והיא מעורבת בוויסות רגשי ובתגובה הרגשית לסכנה.
עם זאת, מבנה זה מעורב גם במספר תפקודים, המקושרים באופן קרוב לקוגניציות, בתוכם גם תשומת לב, קשב ולמידה אסוציאטיבית. תפקוד מרכזי של תשומת לב וקשב, תהליך קוגניטיבי פרדיגמטי, הוא תהליך של ויסות חושי. האמיגדלה מכילה ביסודה ככל הנראה את ההשפעות הנוגעות לעלייה בשיעור התגובות העצביות כתוצאה משימת לב לגירויים ויזואליים.
קישורים למערכות עצביות ואזורים מוחיים

האמיגדלה היא חלק מהמערכת הלימבית ומגרעיני הבסיס. היא מקבלת מידע מהטגמנטום הגחוני כחלק מהמערכת המזולימבית של המוליך העצבי דופמין. התלמוס מעביר לאמיגדלה מידע מעובד אודות גירויים שונים בסביבה, שבעקבותיו היא מעוררת מוטיבציה ראשונית להיחשף אליהם או להימנע מהם.
האמיגדלה מעבירה מידע לחלק התחתון של הסינגוליט קורטקס הקדמי ACad rostral–ventral Anterior cingulate cortex, אשר אחראי על הפן הרגשי של עיבוד המידע.
היא שולחת מידע לתצורה הרשתית, האחראית על מנגנונים הקשורים לעוררות ושינה ומכילה מבנים המעורבים בשליטה מוטורית.
האמיגדלה מתקשרת גם עם ההיפותלמוס המעורב ביצירת תגובות פיזיולוגיות ולוקח חלק בפעולת כמו אכילה, שתייה, רבייה ותגובות למצבי לחץ. הקישוריות הרחבה המושלכת
מהאמיגדלה ל – 8 אזורים נוספים קורטיקליים, מובילה את החוקרים למסקנה שהאמיגדלה
"תופסת עמדה במרכז גאומטרי מאוד (מהונדס) של המפה הטופולוגית". מבנה זה
הוא אחד מהאזורים המקושרים ביותר של המוח. נראה, כי האמיגדלה, אזור
רגשי מרכזי, ממוקמת כדי לעשות אינטגרציה ולהפיץ מידע לאזורים רבים במוח, ביניהם גם אזורים התומכים בתפקודים קוגניטיביים.
למשל, היא תומכת בחלק מהמנגנונים החיוניים אשר מעורבים בתפקודים ניהוליים.
רמות גבוהות של מוליכים עצביים ממשפחת הקטכולאמינים, המופרשות בשעת לחץ כתגובה למצבי מתח, יכולים לדכא במהירות את הפעילות של קליפת המוח הקדם-מצחית ולהעביר אותה למצב "offline" כדי להגיב לסכנה, על ידי העברת השליטה על ההתנהגות למערכות פרמיטיביות יותר כמו האמיגדלה והסטריאטום שמתווכים תגובות אינסטינקטיביות.
השפעה על הרגש

האמיגדלה נחשבת למעורבת ישירות בתהליכי ויסות רגשי ו"ממונה" על פחד ומורא.
האמיגדלה מקושרת עם תגובות רגשיות למצבי סכנה (בעיקר פחד ותוקפנות). היא משתתפת בתגובות התנהגותיות, אוטונומיות והורמונליות על גירויים רגשיים. תגובת הילחם או ברח משויכת לאמיגדלה.
בהתאם לכך, האמיגדלה מעורבת בהתניה קלאסית של תגובות רגשיות.
לדופמין יש תפקיד מרכזי במערכת החיזוק. פעולתו קשורה וחיונית לרצון ולהשתוקקות. עם זאת, עליה ברמות הדופמין של הטגמנטום הגחוני לא בהכרח מובילות לתחושה טובה: היא יכולה לעורר באמיגדלה פעילות המקושרת לציפייה לסכנה ולא רק ציפייה לגמול.
הליקויים הנפוצים ביותר בעקבות פגיעה באמיגדלה קשורים לרגשות בסיסיים כמו פחד ותוקפנות. למשל, אנשים עם פגיעה באמיגדלה מתקשים במיוחד להבחין בביטויי רגשות שליליים של הזולת, בעיקר פחד.
כמו כן, לפגיעה באזורי האמיגדלה יכולה להיות השפעה מרגיעה על בני אדם רעי מזג.
לאמיגדלה יש מעורבות במצבים של הפרעת דחק פוסט-טראומטית PTSD.
השפעה על הזיכרון

האמיגדלה אחראית על הפן הרגשי של הזיכרון, מה שמעיד על תפקוד הדורש אינטגרציה קוגניטיבית-רגשית בהינתן משמעות קוגניטיבית-ערכית לחוויה. בסיסו של תפקוד זה בקואליציות דינמיות עשירות של קשרים (או קישורים) בין מספר אזורים במוח.
ראו גם

היפוקמפוס
הערות שוליים

1 2 3  גריג ר. ג. וזימברדו פ.ג. (2010). מבוא לפסיכולוגיה. הוצאת האוניברסיטה הפתוחה
↑  Diffusion tensor imaging segments the human amygdala in vivo
↑  Cytoarchitectonic mapping of the human amygdala, hippocampal region and entorhinal cortex: intersubject variability and probability maps
1 2  מוניץ, ח' (עורך). (2016). פרקים נבחרים בפסיכיאטריה מהדורה שישית. תל אביב, דיונון
1 2 3  Passoa, L. (2009). On the relationship between emotion and cognition. Nature Reviews Neuroscience, 9(1), 148-158
↑  Mark R. Rosenzweig, Arnold L. Leiman, S. Marc Breedlove (1999). Biological psychology: an introduction to behavioral, cognitive, and clinical neuroscience. 2nd ed. Sunderland, Massachusetts: Sinauer Associates.
1 2 3  Neil R. Carlson, (2013). Physiology of Behavior. Boston: Pearson.
↑  By Vaidya, Chandan J.; Gordon, Evan M. ROLE OF DOPAMINE IN THE PATHOPHYSIOLOGY OF ATTENTION'DEFICIT/HYPERACTIVITY DISORDER Kar, Bhoomika Rastogi (Ed), (2013). Cognition and brain development: Converging evidence from various methodologies. APA human brain development series., (pp. 105-125). Washington, DC, US: American Psychological Association, xiii, 328 pp.
1 2 3 4  Calkins, Susan D. (Ed); Bell, Martha Ann (Ed), (2010). Child development at the intersection of emotion and cognition. Human brain development. Washington, DC, US: American Psychological Association.
↑  Mai, J. K., & Paxinos, G. (Eds.). (2012). The human nervous system. Academic Press.
↑  Brown, T. E. (2005). Attention deficit disorder: The unfocused mind in children and adults. Yale University Press
↑  Arnsten, A. F. (2011). Catecholamine influences on dorsolateral prefrontal cortical networks. Biological psychiatry, 69(12), e89-e99
↑  יעל עדיני, אהוד נורי, אבי קרני ומעיין ורטמן, (2012). נירופדגוגיה: לא על המוטיבציה (האינדוידואלית) לבדה: מנגנוני למידה גמול ומוטיבציה במוח ובכיתה. מתוך אתר מס"ע.
↑  Dietrich, A. (2004). Neurocognitive mechanisms underlying the experience of flow. Consciousness and Cognition, 13(4), 746-761.
↑  V. S. Ramachandran, ed. (2012) Encyclopedia of Human Behavior, 2nd ed. Academic Press
| גרעיני הבסיס |
| --- | --- | --- |
| אזורים מוחיים | סטריאטום (הגרעין הזנבי • פוטמן • גלובוס פלידוס • גרעין האקומבנס) •  אמיגדלה • פקעת ההרחה (אנ') • הגרעין התת-תלמי (אנ') • החומר השחור |  |
| תפקודים | שליטה מוטורית • למידה |  |
| המערכת הלימבית |
| --- | --- | --- |
| אזורים מוחיים | קליפת המוח הלימבית: פיתול החגורה (פיתול החגורה הקדמי, פיתול החגורה הקדמי העליון), הפיתול הפארהיפוקמפאלי (אנ') • קליפת המוח הארובתית-מצחית • היפוקמפוס • פורניקס • אמיגדלה •  גרעין האקומבנס • היפותלמוס • הגופים הדדיים • תלמוס |  |
| תפקודים | רגשות • מוטיבציה • זיכרון • למידה • הרחה • תגובת הילחם או ברח • ויסות של מערכת העצבים האוטונומית |  |
| --- | --- |
בקרת זהויות :  TA98: A14.1.09.402 
האמיגדלה - קישורים למערכות עצביות ואזורים מוחיים
ארגון הגרעין העולמי

| --- | --- |
 תחום:  business and professional associations, unions 
 מדינה:  הממלכה המאוחדת 
 מטה הארגון:  לונדון, וסטמינסטר 
 תקופת הפעילות:  2001–הווה (כ־23 שנים) 
 www.world-nuclear.org
 קואורדינטות:  51°30′40″N 0°07′19″W﻿ / ﻿51.5111°N 0.122°W﻿ / 51.5111; -0.122
 he
 
ארגון הגרעין העולמי (באנגלית: World Nuclear Association) הוא ארגון בינלאומי המעודד אנרגיה גרעינית ותומך בחברות העוסקות בתעשייה בתחום. בארגון חברות עשרות חברות, שבאות מתחומים שונים של מעגל הייצור כדוגמת כריית אורניום, העשרת אורניום, ייצור ותובלה של דלק גרעיני וייצור חשמל.
הארגון מפעיל קבוצות עבודה בנושא דלק גרעיני, ביקוש ואספקה שלו.
הערות שוליים

↑  רשימת חברות בארגון
↑  קבוצות עבודה של הארגון
| --- | --- |
בקרת זהויות :  NLI: 987007332742605171  GND: 10038400-6  ISNI: 0000 0001 0141 1352  LCCN: no2004092469  NKC: ko2010571779  VIAF: 151049336   WorldCat (עם VIAF): 151049336 
ערך זה הוא קצרמרבנושא כלכלה. אתם מוזמנים לתרום לוויקיפדיה ו.
ארונה דינדאן

ארונה דינדאן (בצרפתית: Aruna Dindane; נולד ב-26 בנובמבר 1980) הוא כדורגלן עבר מחוף השנהב, יליד אביג'אן ששיחק בעמדת החלוץ.
קריירה

בקיץ 2000 עבר מן המועדון המקומי איי.אס.אי.סי מימוסאס למועדון הבלגי אנדרלכט, בו זכה פעמיים באליפות בלגיה ב-2001 ו-2004 ופעמיים בסופרקאפ הבלגי ב-2000 ו-2001. בשנת 2003 זכה בשני פרסים חשובים: הנעל השחורה (השחקן ממוצא אפריקני הטוב ביותר בליגה הבלגית) ובנעל הזהב הבלגית (התואר של השחקן הטוב ביותר בליגה הבלגית). ביוני 2005 חתם ארונה על חוזה במועדון מהליגה הצרפתית הבכירה, לאנס. באוגוסט 2009 הושאל לפורטסמות' מהפרמייר ליג למשך שנה, עם אופציה לחתום במועדון בסיום תקופת ההשאלה שלו.
ב-24 במאי 2010 חתם לשלוש שנים בלחוויאה הקטרית, ובינואר 2012 הצטרף למועדון הקטרי אל-ע'ארפה. לאחר תקופת משחק קצרה בקבוצה חתם דינדאן על עסקה לשנה אחת באל-סייליאה ב-27 במאי 2012. אחרי מחצית עונה שוחרר והחל להתאמן בלידס יונייטד, וב-23 במרץ 2013 חתם בקריסטל פאלאס עד לסופה של עונת 2012/2013. הוא שוחרר לפני סופה, ללא הופעה בודדת במדי הקבוצה ועם ספקות לגבי מצבו הבריאותי.
נבחרת חוף השנהב

דינדאן שיחק גם במדי הנבחרת הלאומית של חוף השנהב. הוא שיחק בנבחרת במסגרת משחקי מונדיאל 2006, בהם כבש צמד שערים במשחק האחרון של הבית המוקדם מול נבחרת סרביה ומונטנגרו. קבוצתו חזרה מפיגור 2-0 וניצחה 3-2. למרות זאת, היא הודחה בשלב הבתים בעקבות הפסדים לארגנטינה והולנד.
שחק במדי הנבחרת הלאומית גם בטורניר גביע אפריקה לאומות, אותו נטש ב-22 בינואר 2006 בעקבות מותה של אחת מבנותיו התאומות. היה בסגלה גם בגביע אפריקה לאומות 2008 בגאנה. לאחר עונתו המוצלחת במדי פורטסמות' נקרא לשחק במדי נבחרת חוף השנהב במונדיאל 2010, ופתח בשניים ממשחקיה, מול ברזיל ומול פורטוגל.
ארונות מטבח

ערך זה עוסק באלבום. אם התכוונתם לרהיט, ראו .
ארונות מטבח הוא אלבום האולפן הרביעי של להקת נקמת הטרקטור, הראשון בהוצאת חברת התקליטים הד ארצי. האלבום יצא בשנת 1995 לאחר פרישת המתופף המקורי של הלהקה דני מקוב והצטרפותו של אביב ברק, אז בן 17. סגנון הנגינה באלבום הוא רוק מתקדם אך משולבים בו אלמנטים מזרחיים, אלמנטים מעולם הרוק הלטיני ואף מעולם הדיסקו.
היסטוריה

לאחר הצלחת הלהקה ועליית הפופולריות שלה בסצנת הרוק הישראלי של שנות התשעים, חברת הד ארצי, שנחשבת לאחת מחברות התקליטים הבולטות בישראל, החתימה את חברי הלהקה ובראשם אבי בללי להפקת תקליט שלישי אחרי האלבומים "נקמת הטרקטור" ו"זכות הצעקה". חברי הלהקה אספו חומרים במשך שנת 1995, עד שלבסוף היו להם השירים הדרושים כדי להקליט את האלבום. בניגוד לאלבומם הראשון, "נקמת הטרקטור", שבו כל השירים מנוגנים בסגנון דומה, ואף נשמעים כאילו הם "ממשיכים זה את זה", באלבום זה ניסו חברי הלהקה ליצור שירים בכמה סגנונות שונים ואף לשלב בין סגנונות, כמו בשיר "דברי אליי" (רצועה 2 באלבום) שבו משולבת מוזיקה מזרחית עם מוזיקת רוק. השיר "יותר מדי זמן" (רצועה 8 באלבום) לעומתו הוא שיר רוק כבד יותר ממה שהיה נהוג באלבומים הקודמים של הלהקה. עוד דבר שתרם לשינוי בסגנון המוזיקלי של הלהקה היה הצטרפותם של חברי הלהקה אביב ברק כמתופף וגליה חי כנגנית וויולה, שכן סגנון הנגינה של ברק יותר כבד ו"קשה" משל קודמו דני מקוב, ואילו סגנון הנגינה של חי מגיע מעולם המוזיקה המזרחית, שילוב שיצר סגנונות מוזיקה חדשניים ונסיוניים ויש שיאמרו אפילו קיצוניים, כמו השיר "המטפחת" (רצועה 12 באלבום) שאורך 25 שניות בלבד ומכיל צלילי גיטרה ברקע וצחוק חרישי של אבי בללי.
נגנים בהרכב

אבי בללי – בס, שירה
גרין – קלידים
דני מקוב – תופים
אופיר לייבוביץ' – גיטרה
אביב ברק – תופים
איל שחר – קלידים
גליה חי – ויולה
רשימת רצועות

| מספר השיר | שם השיר |
| --- | --- |
1.: פרח קרח
2.: דברי אלי
3.: מבוך
4.: אופניים וספר
5.: אקווה מינרלה נון גאזו
6.: בפאלו
7.: ארונות מטבח
8.: יותר מדי זמן
9.: אם כבר...
10.: ילד פרא
11.: העתיד
12.: המטפחת
13.: Memories
בוני פו

| --- | --- |
אין תמונה חופשית
 לידה:  15 באוקטובר 1912 שיקגו, ארצות הברית 
 פטירה:  16 באוקטובר 1993 (בגיל 81) ספרינגפילד, ארצות הברית 
 מדינה:  ארצות הברית 
 תקופת הפעילות:  מ-1933 
 פרופיל ב-IMDb
 
בוני פו (באנגלית: Bonnie Poe;‏ 15 באוקטובר 1912 – 16 באוקטובר 1993) הייתה שחקנית ומדבבת אמריקאית, הידועה בעיקר בזכות דיבוב הדמות המונפשת של אולפני פליישר, בטי בופ, החל מסדרת "פופאי המלח" (1933) והופעות בתריסר סרטי הנפשה.
קריירה

בשנת 1933, הייתה פו המדבבת של בטי בופ, כולל דיבובה בכמה פרקים של ספיישל רדיו של NBC בשם "Betty Boop Fables", פו הייתה המדבבת הראשונה של הדמות אוליב אויל בסדרה של פופאי. פו גם גילמה את בטי בופ בלייב אקשן בסרט הקצר "Hollywood on Parade No. A-8", כשביצעה מערכון עם בלה לוגוסי אשר גילם את דמותו של הרוזן דרקולה.
פו הייתה חברה בהרכב המוזיקלי הווקאלי "The Rhythmettes", שכלל גם את דורותי קומפטון, מיי קווסטל ומרי מודר.
ב-16 באוקטובר 1993, יום לאחר יום הולדתה ה-81, נפטרה פו מסיבוכים הקשורים לדלקת ריאות.
הערות שוליים

↑  "The Hollywood Creation of Betty Boop". bellaonline.com. נבדק ב-8 ביולי 2019. {{cite web}}:  (עזרה)
↑  "BONNIE POE".
↑  Merritt, Russell; Kaufman, J.B. (2016). Walt Disney's Silly Symphonies: A Companion to the Classic Cartoon Series. Disney Editions. p. 86. ISBN 978-1-4847-5132-9.
| --- | --- |
בקרת זהויות :  LCCN: no2014075928  VIAF: 309564074   WorldCat (עם VIAF): 309564074
אנדרו בוגוט

| --- | --- |

בוגוט ב-2019
 לידה:  28 בנובמבר 1984 (בן 39) מלבורן שבויקטוריה
 עמדה:  סנטר
 גובה:  2.13 מטרים
 מספר:  12
 מכללה:  אוניברסיטת יוטה
 דראפט:  בחירה ראשונה, 2005 מילווקי באקס
 קבוצות כשחקן
 2005–2012   2012–2016   2016–2017   2017   2017–2018   2018–2019   2019   2019–2020:  מילווקי באקס  גולדן סטייט ווריורס   דאלאס מאבריקס   קליבלנד קאבלירס   לוס אנג'לס לייקרס   סידני קינגס   גולדן סטייט ווריורס   סידני קינגס
 הישגים כשחקן
 זכייה באליפות ה-NBA ‏(2015)   החמישייה השלישית של העונה (2010)   חמישיית ההגנה השנייה של העונה (2015)   חמישיית הרוקיז של העונה (2006)   פרס נייסמית' (2005)   פרס וודן (2005)
אנדרו מייקל בוגוט (באנגלית: Andrew Michael Bogut; נולד ב-28 בנובמבר 1984 במלבורן, ויקטוריה) הוא כדורסלן עבר אוסטרלי אשר שיחק בעמדת הסנטר.
ראשית חייו

בוגוט נולד למהגרים קרואטים במלבורן, אוסטרליה. בעונתו הראשונה במכללות, כיכב בוגוט במדי אוניברסיטת יוטה. בעונת 2003-2004 קלע 12.5 נקודות למשחק והוסיף 9.9 ריבאונדים. אחרי עונה טובה במכללות בוגוט זומן לנבחרת אוסטרליה לאולימפיאדת אתונה, וקלע בממוצע למשחק 14.8 נקודות, לקח 8.8 ריבאונדים וחסם 1.2 חסימות. בעונת 2004-2005 קלע בוגוט 20.4 נקודות, קטף 12.2 ריבאונדים, מסר 2.3 אסיסטים וחסם - 1.8 חסימות למשחק. בעקבות זאת זכה בתואר שחקן השנה במכללות. בקיץ 2005 העמיד את עצמו לבחירה בדראפט ה-NBA.
קריירת NBA > מילווקי באקס

בדראפט 2005, נבחר בבחירה הראשונה בדראפט על ידי מילווקי באקס. הוא הפך לשחקן האוסטרלי הראשון, והשני מאוניברסיטת יוטה, שנבחר במקום ראשון בדראפט.
בוגוט סיים את עונת הרוקי שלו בהצלחה מרובה, כשהעמיד ממוצעים של 9.4 נקודות ו-7 ריבאונדים בממוצע למשחק. הוא נבחר לחמישיית הרוקיז של העונה וסיים שלישי בבחירות לתואר רוקי השנה. בנוסף על כך הוא היה היחיד מעשר הבחירות הראשונות בדראפט 2005 שפתח בחמישייה של קבוצתו בפלייאוף 2006.
בעונתו הבאה ב-NBA, פציעה ברגלו השמאלית של בוגוט, גרמה לו לפספס 16 משחקים, אך ב-66 בהם שותף שיפר את ממוצעיו מהעונה הקודמת ל-12.3 נקודות ו-8.8 ריבאונדים למשחק. בנוסף על כך מסר ממוצע שיא בקריירה של 3 אסיסטים למשחק והיה לאחד מהמוסרים הטובים ביותר מבין שחקני הציר בליגה. בעונה שלאחר מכן פתח בחמישייה בכל 78 המשחקים בהם שותף והעמיד ממוצעים של 14.3 נקודות ו-9.8 ריבאונדים למשחק. בעונת 2008/2009 שותף רק ב-36 משחקים, אך למרות זאת העמיד ממוצעי דאבל-דאבל של 11.7 נקודות ו-10.3 ריבאונדים למשחק.
בעונות 2009-2010 ו2010-2011 קבע בוגוט ממוצעי דאבל-דאבל ושיאי קריירה בממוצעים עם 15.9 נקודות ו-10.2 ריבאונדים, ובעונה הבאה 12.8 נקודות ו-11.1 ריבאונדים. בעקבות זאת נבחר לחמישייה השלישית של העונה ב-2010.
ב-2011 בוגוט עזב את ארצות הברית בשל שביתת ה-NBA. אחרי שקיבל הרבה אופציות מאירופה ואוסטרליה, בחר בוגוט לשחק עבור סידני קינגס מליגת העל האוסטרלית עד סיום העונה. באמצע עונת 2012-2011 שבר את רגלו ולא שיחק עד סוף העונה.
קריירת NBA > גולדן סטייט ווריורס

במרץ 2012 עבר בטרייד יחד עם סטיבן ג'קסון לגולדן סטייט ווריורס תמורת מונטה אליס, קוואמי בראון ואפיי יודו. בכל העונות שלו במילווקי לא הצליח להגיע לפלייאוף, למעט העונה הראשונה. בעונת 2012/2013 סבל מפציעות בברך שאיפשרו לו לשחק 32 משחקים בלבד. בסוף העונה הפסיד בוגוט בסיבוב השני של הפלייאוף.
בעונת 2013/2014, האריך בוגוט את חוזהו בווריורס בשלוש שנים נוספות.
בעונת 2014/2015 זכה באליפות ה-NBA והפך לסנטר דומיננטי בסגל גולדן סטייט ווריורס, כשקלע 6.3 נקודות למשחק, הוריד 8.1 ריבאונדים למשחק ומסר 2.7 אסיסטים - והפך לסנטר שמוסר הכי הרבה אסיסטים למשחק בעונה. בעונה העוקבת, ירד ביכולתו, כשבממוצע למשחק קלע 5.5 נקודות, והוריד 7.0 ריבאונדים בלבד - שניהם הממוצעים הנמוכים ביותר שלו. למרות זאת, שברה גולדן סטייט את שיאה של שיקגו בולס והשיגה הכי הרבה ניצחונות בעונה, 73.
קריירת NBA > דאלאס מאבריקס

לקראת עונת 2016/2017 עבר בוגוט בטרייד לדאלאס מאבריקס. בחודש דצמבר הפסיד בוגוט 11 משחקים בשל פציעה בברכו הימנית, ובחודש ינואר החמיץ שישה נוספים בשל מתיחה בשרירי מיתר הברך.
קריירת NBA > קליבלנד קאבלירס

במרץ 2017 הועבר בוגוט בטרייד נוסף לפילדלפיה 76', אשר ניפתה אותו מסגל הקבוצה. מיד לאחר הטרייד ובוגוט חתם בקליבלנד קאבלירס. 58 שניות לאחר שנכנס לשחק בהופעת הבכורה שלו בקליבלנד, שבר בוגוט את רגלו, ונופה מסגל הקבוצה.
קריירת NBA > לוס אנג'לס לייקרס

לקראת עונת 2017/2018 חתם בוגוט על חוזה בלוס אנג'לס לייקרס. בינואר 2018, לאחר 24 משחקים בלוס אנג'לס, שוחרר מסגל הקבוצה.
קריירת NBA > סידני קינגס

באפריל 2018 חתם על חוזה בקבוצת סידני קינגס מליגת העל האוסטרלית. בסיום אותה עונה זכה בתוארי השחקן המצטיין של העונה ושחקן ההגנה של העונה, לאחר שרשם ממוצעים של 11.4 נקודות, 11.6 ריבאונדים ו-2.7 חסימות למשחק.
קריירת NBA > החזרה לגולדן סטייט

במרץ 2019 חתם על חוזה בגולדן סטייט ווריורס עד לסיום עונת 2018/2019.
קריירת NBA > החזרה לסידני ופרישה

ביולי 2019 חזר בוגוט לשחק בסידני קינגס מליגת העל האוסטרלית. ב-30 בנובמבר 2020 הודיע בוגוט על פרישה מכדורסל.
נבחרת לאומית

בוגוט משחק גם בנבחרת אוסטרליה בכדורסל, עימה השתתף באולימפיאדת אתונה (2004), אולימפיאדת בייג'ינג (2008), אולימפיאדת ריו דה ז'ניירו (2016) ואליפות העולם 2006.
סטטיסטיקות הקריירה ב-NBA

נכון לסוף עונת 2018/2019.‏